OŠ Ferdinandovac

FERDINANDOVAC

Ferdinandovac, 4.5. 2020.

Poštovani roditelji, skrbnici, udomitelji,

kao što već znate, od 11. svibnja bi trebao započeti mješoviti model nastave. Učenici koji imaju s kim biti doma pratit će i dalje nastavu na televiziji, a oni učenici koji nemaju s kim biti doma, čiji roditelji odlaze na posao, mogu polaziti nastavu u školi.

Hrvatski zavod za javno zdravstvo u Uputama od 29. travnja o.g. **PREPORUČUJE** **ostanak kod kuće** djeci s kroničnim bolestima( respiratornim, kardiovaskularnim, dijabetesom, malignim bolestima, imunodeficijencijama, djece s motoričkim oštećenjima). Isto tako, preporuča se ostanak kod kuće djece čiji roditelji ili ostali ukućani imaju jednu od navedenih bolesti ili su starije životne dobi, stariji od 65 godina.

Preporuča se također, ostanak kod kuće i onoj djeci koja imaju s kim biti, čiji oba roditelja ili jedan roditelj ne odlaze na posao ili imaju ukućane koji mogu brinuti o njima.

Roditelji učenika koji nemaju s kim ostati doma dovest će svoje dijete u školu prema rasporedu koji ćete dobiti. Šaljemo vam Izjavu koju trebate isprintati i potpisati i prvi dan (11.5.) donijeti u školu i predati učiteljici/učitelju. Ako nemate mogućnost printanja istu ćete izjavu potpisati u školi, 11.5.

Molim da dobro proučite Upute HZJZ i da odlučite što je za Vaše dijete najsigurnije. Molim da do srijede, do 15 sati javite razrednicima hoće li Vaše dijete ići na nastavu u školu ili ne. To nam je važno da možemo organizirati nastavu u školi, za one koji se za nastavu odluče.

Slavko Kenđelić, ravnatelj